
AI Acknowledgement

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth

Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	
I ddarllen hyd yn oed mwy o lyfrau perthnasol, erthyglau a dogfennaeth Llywodraeth Cymru, Estyn wrth ymchwilio.

	
Treuliais amser yn chwilio am ffynonellau oedd yn ddilys ac yn ddibynadwy er mwyn ehangu fy narllen perthnasol ymhellach.

	
Wrth ysgrifennu, i gyfeirnodi yn union yn ôl canllawiau cyfeirnodi y Brifysgol.

	
Cyfeiriais yn ôl at ganllawiau cyfeirnodi'r Brifysgol i sicrhau fy mod yn cyfeirnodi yn gywir.


	
Prawf darllen er mwyn osgoi gwallau esgeulus.

	
Darllenais dros fy ngwaith i sicrhau fy mod yn osgoi gwneud gwallau esgeulus.










[bookmark: _Hlk186995857]Creu proffil cymunedol ar gyfer eich ysgol PAP1. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.
Pwysleisia Bronfenbrenner (1977, cyfeirnodwyd ym Gray a Macblain, 2015, t. 121) yn ei waith dylai athrawon feddwl am y disgyblion fel unigolion unigryw sydd yn cael ei effeithio gan ei berthynas gyda’i awyrgylch. Gyda hwn mewn meddwl, bwysig yw cofio effaith y gymuned ar y plentyn a’i phrofiad ysgol. Beirniadaeth posib ar waith Bronfenbrenner yw ei fod yn dibynnu yn sylweddol ar ymwybyddiaeth yr athro o fywyd y plentyn, gall hwn fod yn annhebygol (Gray a Macblain, 2015, t. 121). O bosib, gall hwn cael ei ddatrys gan gynnwys y gymuned, yn enwedig teuluoedd y plant yn y broses dysgu er mwyn cefnogi dysgu’r disgyblion. Noda yng Nghod Ymarfer Anghenion Addysgol Arbennig Cymru (Llywodraeth Cymru, 2018) ac yn Amaladoss (2006, t. 91) dylai athrawon cwrdd ag gofalwyr i drafod ei strategaethau ac i gytuno ar ddull sydd orau i’r disgybl. Gan fod y mwyafrif o ysgolion yn gwneud hyn, hyd yn oed cyn i’r plant ddechrau yn yr ysgol, dyma efallai yw llinell ddechrau ymgysylltiad ysgolion gyda’r gymuned.
Proffil cymunedol
Yn ôl ymchwil, chwaraeodd dysgu tu allan rôl sylweddol yn iechyd a lles disgyblion yn ystod Covid-19 (Choudry, 2021, t. 5). Mae Ysgol A mewn ardal wledig a defnyddir y staff yr ardal leol yn rheolaidd i fuddio iechyd, lles a mwynhad y disgyblion (Estyn, 2023). Tynnodd Margaret McMillan (cyfeirnodwyd ym Pound, 2005, t. 44-45) ar waith Froebel a phwysleisiodd pwysigrwydd dysgu tu allan. Credodd bod plant angen digon o amser a lle i ddatblygu, yn ogystal ar gyfer eu hiechyd a lles. Fodd bynnag, dywed Estyn (2011) bod athrawon yn llai tebygol o asesu plant yn yr awyr agored na dan do. Er bod asesu yn hanfodol i gynnydd disgyblion, caiff disgyblion Ysgol A profiadau sydd yn eu datblygu i ddod yn ddinasyddion sydd yn falch ac yn ymwybodol o’u hardal trwy defnyddio’r ardal leol (Estyn, 2011). Gwelir felly, bod Ysgol A yn llwyddo ennyn y cydbwysedd o asesu’u ddisgyblion a defnyddio’r ardal leol yn effeithiol. 
Creda Ystadegau ac Ymchwil Llywodraeth Cymru (2024b) bod Ysgol A yn un o’r ysgolion cynradd lleiaf yn yr ardal, gyda dim ond 76 o ddisgyblion. Mae'r defnydd o ddosbarthiadau sydd wedi'u grwpio'n fertigol mewn ysgolion cynradd yn galluogi plant hŷn ac iau i ddysgu gyda'i gilydd. Noda Bell a Sigsworth (1987, cyfeirnodwyd ym Harrison a Busher, 1995, t. 387) bod hwn yn caniatáu i blant iau elwa o fod ym mhresenoldeb plant hŷn tra bod y plant hŷn yn datblygu eu sgiliau cyfathrebu. Ymhellach, soniodd Gregory (1975, cyfeirnodwyd ym Harrison a Busher, 1995, t. 387) bod athrawon yn datblygu ymwybyddiaeth dda o’r plant pan mae’r ysgol yn llai ac felly, gallant nhw sefydlu perthnasau a chefnogaeth agosach nag sy'n bosibl mewn ysgolion mwy. Gwynebir ysgolion bach rhai anawsterau na fydd yn pwyso gymaint ar ysgolion mwy yn megis, cyfyngiadau ariannol a chyllideb. Mae'r Cwricwlwm Cenedlaethol wedi annog ysgolion bach ymhellach i gymryd rhan mewn clystyrau, cam a gydnabyddir gan lywodraeth ganolog yn yr Amrywiaeth a Dewis (1992) a Deddf Addysg (1993). Yn ôl Llywodraeth Cymru (2020) mae'r Deddfau hyn yn caniatáu grwpiau o ysgolion neu glystyrau ysgol i ennill grant a gynhelir. Gan fod Ysgol A yn rhan o glwstwr gyda dwy ysgol arall datrysir rhai o’r cyfyngiadau buasai ysgol fach yn ei wynebu. Canfydd arolwg Llywodraeth Cymru (2020), ar ôl treialu gweithio fel clwstwr, nododd un clwstwr effaith gadarnhaol sylweddol mewn perthynas â rheoli amser a gwell effeithlonrwydd, cyfleoedd ar gyfer hyfforddiant athrawon a llwyth gwaith llai i staff. O ran effeithlonrwydd costau yn y cwestiwn, nododd un clwstwr effaith gadarnhaol tra nododd y llall ddim effaith. Felly, gellir ystyried bod Ysgol A wedi llwyddo goresgyn sialensiau a welodd yr ysgolion yn yr arolwg.
Noda Llywodraeth Cymru (2024a) taw’r ganran genedlaethol o ddisgyblion sy'n gymwys i gael prydau ysgol am ddim, dros gyfartaledd o dair blynedd yn y sector cynradd yw 23%, canran Ysgol A yw 17.6% sydd yn awgrymu bod teuluoedd y disgyblion yn freintiedig ar y cyfan. Ers Covid-19, gwelir cynnydd yn y nifer o blant sydd yn cael cinio am ddim ond llwydda canran yr ysgol aros o dan ganran yr awdurdod lleol a Chymru. O bosib effeithiodd prosiect cymunedol Ysgol B, sef ysgol yn yr un ardal ag Ysgol A, yn bositif. Yn ôl gwefan Llywodraeth Cymru (2024b), lansiodd Ysgol B, prosiect cymunedol sy'n cynnwys defnyddio cynnyrch o fusnesau lleol a rhoddion cymunedol, gyda'r nod o leihau rhwystrau economaidd i rieni. Defnyddir y cynnyrch mewn gwersi coginio, gan ddileu'r angen i deuluoedd brynu cynhwysion, wrth helpu i leihau gwastraff bwyd. Mae annog plant a phobl ifanc i ddod yn ddinasyddion gweithredol sy'n poeni am y materion sy'n effeithio arnyn nhw, wrth gwrs, yn ddimensiwn pwysig iawn mewn ymdrechion i wneud eu bywydau'n decach (Smith, 2018, t.147). Defnyddir y term FSM yn aml yn gyfystyr i gyfeirio at ddisgyblion o gefndiroedd incwm isel, a elwir hefyd yn ddisgyblion difreintiedig yn aml hefyd (Choudry, 2021, t. 28). Awgrymir felly, bod Ysgol A mewn ardal freintiedig, er bod hwn yn effeithio’n bositif ar rhai disgyblion mae’n bosib bydd eraill yn dioddef mwy oherwydd cyfyngiadau ariannol ni fydd eu cyn-ddisgyblion yn wynebu. Mae cyflwyno'r rhaglen bellach wedi'i chwblhau ledled Cymru, sy'n golygu bod pob plentyn ysgol gynradd yn gallu derbyn pryd ysgol am ddim bob diwrnod ysgol. Dywed Llywodraeth Cymru (2024c) bod awdurdodau lleol hefyd wedi'u cefnogi a'u hannog i ddod o hyd i fwyd yn lleol, lle bo hynny'n bosibl.
Awgrymiadau ar gyfer ymgysylltu â’r gymuned
Argyhoeddodd Llywodraeth Cymru (2023a) presenoldeb disgyblion Ysgol A oedd 90.6%. Dywed Llywodraeth Cymru (2023b) bod presenoldeb o 90% yn hafal i 19 diwrnod o absenoldeb, bydd hwn yn ei gwneud hi’n anoddach i’r plentyn dysgu a datblygu hyd at eu gallu llawn. Awgrymaf felly, bydd hi o werth i Ysgol A i ymgysylltu â gofalwyr y disgyblion i wella eu presenoldeb. Ers Covid-19, gwelir gostyngiad sylweddol ym mhresenoldeb disgyblion ar draws y wlad, mewn arolwg o dan Lywodraeth Cymru gan Rowlands (2022, t. 13) pwysleisiodd dysgwyr y sioc a gawsant wrth ailintegreiddio i'r ysgol ar ôl cyfnod hir o gyfyngiadau symud. O ganlyniad i hyn, mae ysgolion a gofalwyr yn trafferthu i gael plant i fynd yn ôl i’r ysgol.  Drwy’r ymgyrch Colli Ysgol: Colli Cyfle gan Lywodraeth Cymru (2024b), cynlluniau sir leol Ysgol A i barhau i weithio gyda gofalwyr, ysgolion, athrawon a chynorthwywyr i wella presenoldeb disgyblion. Thema gyson yn y trafodaethau ymgynghori yw rôl allweddol rhieni a theuluoedd dysgwyr ym mhob mater presenoldeb. I ddysgwyr iau mewn ysgolion cynradd yn arbennig, noda Rowlands (2022, t. 15) mae eu presenoldeb yn dibynnu'n gryf ar agweddau rhieni a theulu, yn enwedig gan eu bod rhan amlaf yn gorfod dibynnu arnynt i'w cludo i’r ysgol yn gorfforol. Mae hysbysiadau cosb Llywodraeth Cymru (2013) yn opsiwn ychwanegol y gellir ei ddefnyddio fel strategaethau ymyrraeth. Er hyn, o bosib mewn ardal freintiedig ni fydd hysbysiad cosb yn ddigon o ymyrraeth i rai teuluoedd ac yn lle yn cael effaith negyddol ar deuluoedd llai ffodus. Yn ôl ymchwil gan NFER (2015) mae yna saith cam adeiladu y gall ysgolion eu defnyddio i gefnogi cyrhaeddiad myfyrwyr difreintiedig. Amlinellodd yr ymchwil bod y saith ffactor hyn yn gyffredin mewn ysgolion a gododd gyrhaeddiad disgyblion difreintiedig yn llwyddiannus. Yr ail gam oedd mynd i'r afael ag ymddygiad a phresenoldeb, rhoddir strategaethau ymddygiad effeithiol ar waith a gwelon gynnydd yn bresenoldeb y disgyblion. Awgryma NFER (2015) bod ysgolion llwyddiannus yn ymateb yn gyflym i faterion o bresenoldeb gwael ac yn darparu cefnogaeth gymdeithasol ac emosiynol gref i fyfyrwyr a theuluoedd. Awgrymaf felly gall Ysgol A ymgysylltu â gofalwyr i greu cynllun hirdymor i wella presenoldeb y disgyblion ac efallai os oes angen gellir gweithredu polisi presenoldeb newydd.
Mae ymgynghoriad gan Estyn (2023) yn awgrymu bod y cyfleoedd sydd ar gael i ddisgyblion yn Ysgol A ddatblygu eu dealltwriaeth bwrpasol o amrywiaeth a chymunedau amlddiwylliannol yn brin neu'n gyfyngedig. Mae’n debyg, bydd hybu ymwybyddiaeth plant o amrywiaeth yn eu gwneud yn ddinasyddion gwell ac yn aelodau mwy cydwybodol o'r gymuned. Ychydig iawn o adnoddau sydd gan nifer o ysgolion gydag amrywiaethau ethnig, ieithyddol, crefyddol neu ddiwylliannol ymhlith eu disgyblion i wrthsefyll ystrydebu neu ragdybiaethau anghywir am grwpiau eraill. Mae ymchwil gan Troyna a Williams (1986, cyfeirnodwyd ym Arshad, 2012, t. 112) dro ar ôl tro yn darparu tystiolaeth nad yw ysgolion lle mae’r mwyafrif yn wyn yn paratoi eu disgyblion yn fedrus ar gyfer bywyd oedolyn mewn cymdeithas sy'n ddiwylliannol ac yn ethnig amrywiol. Yn aml mewn ysgolion neu gymunedau sydd ag prinder amrywiaeth mae safbwyntiau hiliol a gwahaniaethol yn gallu gorwedd yn guddiedig o dan yr wyneb, mae disgyblion wedyn yn eu parhau i fywyd diweddarach. Awgrymiad i ddatrys hwn yn Ysgol A bydd integreiddio’r model Amlddiwylliannol. Trwy ddathlu gwahanol wyliau crefyddol, gwisgo dillad traddodiadol a rhoi cynnig ar ddathlu ffyrdd gwahanol o fyw, gall plant dysgu i werthfawrogi gwahanol ddiwylliannau a chrefyddau. Defnyddir y dull yma mewn rhai ysgolion cynradd yn barod a gelwir yn ddiwrnodau ‘Ieithoedd Tramor Modern’ er enghraifft. Serch hyn, roedd gan y fodel Amlddiwylliannol ei feirniaid hefyd, ar gyfer Barry Troyna (1986, cyfeirnodwyd ym Arshad, 2012, t. 112), roedd dull o'r fath yn osgoi trafodaethau hynod o bwysig am hiliaeth a gwahaniaethu. Dyma felly, pam bod elusennau fel Dangos y Cerdyn Coch i Hiliaeth yn hynod o bwysig. Gan fod dim ond 2.7% o’r gymuned ehangach o ethnigrwydd lleiafrifol a 2.3% yn perthyn i grefydd sydd ddim yn Gristnogaeth (UK Office for National Statistics, 2021), ni fyddai’n syml i’r ysgol gwahodd siaradwyr gwadd amrywiol o’r gymuned i drafod â’r plant am ei brofiadau nhw fel person ethnig lleiafrifol. Er mwyn sicrhau bod y disgyblion yn clywed gan bobl o ethnigrwydd lleiafrifol, gallai’r ysgol ddefnyddio’r wefan, https://theblackcurriculum.com/resources, sydd llawn adnoddau dysgu am ddim. Sefydlwyd y wefan yma gan bobl du ifanc i unioni’r diffyg hanes Prydeinig du yng nghwricwlwm y DU ac i ddad-drefedigaethu beth sydd yn cael ei ddysgu. Awgrymodd Banks (2010, t.38) hefyd Y Dull Trawsnewidiol, lle rhowch werth i bob llais rhoi llais i bawb er gwaethaf eu hethnigrwydd ac felly yn ymestyn dealltwriaeth dysgwyr o safbwyntiau eraill. Efallai, mewn lleoliad ysgol gynradd byddai hyn yn ymgorffori'i hun orau mewn adnoddau cynhwysol sydd yn ei dro yn creu lle ar gyfer sgyrsiau am amrywiaeth. Awgrymaf felly mewn absenoldeb y gallu i ddefnyddio'r gymuned leol, gall Ysgol A ddefnyddio’r awgrymiadau uwch i wella dyfodol ei chymuned.
I gloi, mae anawsterau Ysgol A a sonnir yma yn rhai all cael ei wella yn sylweddol gyda chymorth a chefnogaeth y gymuned agos. Bwysig yw nodi, cysylltir y rhan fwyaf o argymhellion tuag at ddadwneud effeithiau Covid-19 ac atgyfnerthu'r perthynas rhwng ysgolion a chymunedau i beth oedd e cyn y pandemig. Felly, mae hefyd yn bosib gellir gweld gwellhad gydag amser yn unig. Teimlaf byddai ymgymryd â fy awgrymiadau yn fuddiol i Ysgol A er mwyn cryfhau’r ffyrdd y gallai'r ysgol ddefnyddio’i chymuned i gefnogi dysgu a phrofiadau’r disgyblion.

